AaB lukker sit college. Den nuværende collegemodel med op til 100 collegeelever afvikles. I stedet etableres et elite-fodboldcollege.

Økonomien i AaB har længe givet røde tal og røde ører i koncernen. Bestyrelsen har nu i et forsøg på at skabe balance i økonomien, valgt af afvikle bl.a. college-delen. - Vi fortsætter det arbejde og den proces, som vi lovede vores aktionærer i forbindelse med kapitaludvidelsen i foråret 2011, konstaterer AaB's adm. direktør Poul Sørensen. - Der arbejdes til stadighed på at få sikret positiv drift, og det er i konsekvens heraf, at AaB Ishockey og AaB College nu står over for ændringer, påpeger Poul Sørensen, der har valgt at opsige sin stilling til fratrædelse senest sommeren 2012. I stedet for AaB-college, vil klubben opprioritere sit talentarbejde. Fra sommeren 2012 etableres et college, med plads til 15-20 udvalgte spillere på et decideret elite fodboldcollege.